RO
21.3.2022
Jurnalul Oficial al Uniunii Europene
C 126/3
Prin urmare, atunci când o specie de animale terestre ecologice de la care se obțin alimente este tratată cu un produs medicinal veterinar utilizat în conformitate cu condițiile autorizației de comercializare pentru specia respectivă, perioada de așteptare care se aplică producției de alimente produse ecologic de la animalul respectiv este de două ori mai mare decât perioada de așteptare stabilită pentru specia respectivă de animale terestre de la care se obțin alimente în rezumatul caracteristicilor din autorizația de comercializare a unui astfel de produs medicinal veterinar și de cel puțin 48 de ore.
În cazul particular în care perioada de așteptare pentru o specie de animale terestre de la care se obțin alimente stabilită în rezumatul caracteristicilor din autorizația de comercializare a unui produs medicinal veterinar este de zero zile, aceasta trebuie să fie de 48 de ore în cazul producției ecologice.
De la 28 ianuarie 2022, Regulamentul (UE) 2019/6 privind produsele medicinale veterinare și de abrogare a Directivei 2001/82/CE se va aplica în combinație cu dispozițiile specifice referitoare la producția ecologică din Regulamentul (UE) 2018/848, iar situația va rămâne identică cu cea descrisă mai sus.
Întrebarea 3: În cazul în care un animal terestru ecologic de la care se obțin alimente, care aparține unei anumite specii, este tratat cu un produs medicinal veterinar utilizat în afara condițiilor autorizației de comercializare pentru specia respectivă, ce perioadă de așteptare trebuie aplicată între ultima administrare a unui produs medicinal veterinar alopatic obținut prin sinteză chimică, inclusiv a unui antibiotic, în condiții normale de utilizare, și producția de alimente produse ecologic de la animalul respectiv?
În cazul în care un animal terestru ecologic de la care se obțin alimente și care aparține unei anumite specii este tratat cu un produs medicinal veterinar utilizat în afara condițiilor autorizației de comercializare pentru specia respectivă, între 1 ianuarie 2022 și 27 ianuarie 2022, perioada de așteptare specificată nu este mai mică de: — 14 zile pentru ouă, – 14 zile pentru lapte, – 56 de zile pentru carnea de pasăre și mamifere, inclusiv grăsimea și organele interne, care corespund cel puțin dublului perioadelor de așteptare stabilite la articolul 11 din Directiva 2001/82/CE pentru speciile de animale neecologice de la care se obțin alimente.
De la 28 ianuarie 2022, Regulamentul (UE) 2019/6 privind produsele medicinale veterinare și de abrogare a Directivei 2001/82/CE se va aplica în combinație cu dispozițiile specifice referitoare la producția ecologică din Regulamentul (UE) 2018/848.
Articolele 113 și 115 din Regulamentul (UE) 2019/6 stabilesc normele aplicabile utilizării produselor medicinale în afara condițiilor autorizației de comercializare la speciile de animale terestre de la care se obțin alimente și, respectiv, perioadei de așteptare pentru produsele medicinale utilizate în afara condițiilor autorizației de comercializare la speciile de animale de la care se obțin alimente.
În special, articolul 115 prevede că: „cu excepția cazului în care un produs medicinal utilizat are o perioadă de așteptare menționată în rezumatul caracteristicilor produsului pentru speciile de animale în cauză, medicul veterinar stabilește o perioadă de așteptare în conformitate cu următoarele criterii: (a) pentru carnea și organele provenite de la mamifere și păsări de curte și vânat de crescătorie cu pene de la care se obțin produse alimentare, perioada de așteptare este cel puțin: (i)
cea mai lungă perioadă de așteptare pentru carne și organe menționată în rezumatul caracteristicilor produsului, înmulțită cu 1,5;
(ii) 28 de zile, în cazul în care produsul medicinal nu este autorizat pentru animalele de la care se obțin produse alimentare; (iii) o zi, dacă produsul medicinal are o perioadă de așteptare cu valoarea zero și este utilizat pentru o familie taxonomică diferită de speciile-țintă pentru care este autorizat; (b) pentru laptele de la animale care produc lapte pentru consum uman, perioada de așteptare este cel puțin: (i)
cea mai lungă perioadă de așteptare pentru lapte menționată în rezumatul caracteristicilor produsului pentru orice specie de animale, înmulțită cu 1,5;